**ИЗВЕШТАЈ**

**О РАДУ ПРЕДСЕДНИКА И РАДУ ОПШТИНСКОГ ВЕЋА ОПШТИНЕ ГАЏИН ХАН**

**ЗА ПЕРИОД ОД 1. ЈАНУАРА ДО 31. ДЕЦЕМБРА 2021. ГОДИНЕ**

Основ израде извештаја о раду Председника општине Гаџин Хан за 2021. годину је у члану 76. Статута општине Гаџин Хан односно, члан 48. Закона о локалној самоуправи „Сл. гласник РС“, број број („129/07, 83/2014 – др. закон, 101/2016 – др. закон, 47/2018-3 и 111/2021-3 др.закон“)

**На основу члана 66. Статута општине Гаџин Хан („Надлежност“) председник општине:**

1. представља и заступа општину;
2. предлаже начин решавања питања о којима одлучује Скупштина општине;
3. наредбодавац је за извршење буџета;
4. оснива општинску службу за инспекцију коришћења буџетских средстава и службу за интерну ревизију Општине;
5. оснива буџетски фонд и утврђује програм коришћења средстава буџетског фонда, у складу са законом;
6. даје сагласност на опште акте којима се уређују број и структура запослених у установама које се финансирају из буџета Општине и на број и структуру запослених и других лица која се ангажују на остваривању програма или дела програма корисника буџета Општине;
7. усмерава и усклађује рад Општинске управе;

представља Општинско веће, сазива и води његове седнице;

1. доноси појединачне акте за које је овлашћен законом, овим статутом или одлуком Скупштине општине;
2. доноси решење о давању у закуп грађевинског земљишта у јавној својини Општине у складу са законом, другим прописима и програмом коришћења грађевинског земљишта;
3. одлучује о давању у закуп, односно на коришћење непокретности у јавној својини Општине, у складу са законом и прописом Општине;
4. одлучује о прибављању и располагању покретним стварима у јавној својини Општине;
5. даје претходну сагласност носиоцима права коришћења на стварима у јавној својини Општине (месним заједницама, установама и другим организацијама) за давање у закуп тих ствари;
6. врши распоред службених зграда и пословних просторија у јавној својини Општине;
7. закључује уговоре у име Општине, на основу овлашћења из закона, статута и одлука Скупштине општине;
8. у име Општине закључује колективне уговоре за органе и за предузећа, установе и друге јавне службе чији је оснивач Општина;
9. одлучује о организовању и спровођењу јавних радова;
10. закључује уговор о донацији од физичког или правног лица;
11. доноси одлуку о проглашењу ванредне ситуације у Општини у складу са законом,командант је Општинског штаба за ванредне ситуације по положају, доноси одлуку о проглашењу и о укидању ванредне ситуације на предлог Општинског штаба за ванредне ситуације**;**
12. доноси одлуку о проглашењу дана жалости у Општини;
13. усваја извештаје о извршењу буџета Општине и доставља их Скупштини општине;
14. информише јавност о свом раду;
15. подноси жалбу Уставном суду Републике Србије ако се појединачним актом или радњом државног органа или органа Општине онемогућава вршење надлежности Општине;
16. образује стручна саветодавна радна тела за поједине послове из своје надлежности;

поставља и разрешава помоћнике председника општине;

1. доноси акта из надлежности Скупштине општине у случају ратног стања или елементарних непогода, с тим што је дужан да их поднесе на потврду Скупштини чим она буде у могућности да се сасатане;
2. врши и друге послове утврђене овим статутом и другим актима Општине.

Укупно планирани приходи и примања у 2021. Години са пренетим неутрошеним средствима из 2020. Године износе 401.251.000 динара, а укупно остварење износи 320.070.000 динара.

Средства буџета општине Гаџин Хан планирана су у износу од 331.484.000 динара, а остварена 282.474.000 динара.

Донације од међународних организација планиране су у износу од 22.899.000 динара, а оставрене 3.471.000 динара.

Средства буџета Републике Србије планирана су у износу од 39.429.000 динара, а остварена 34.125.000 динара.

Средства од отплате кредита планирана су у износу од 1.000 динара и нису остварена.

Пренета неутрошена средства за посебне намене износе 5.747.000 динара, а нераспоређени вишак прихода и примања из ранијих година 1.691.000 динара.

Укупно планирани расходи и издаци износе 401.251.000 динара, а реализовани 301.250.000 динара.

Из буџета општине планирани су расходи у износу од 331.484.000 динара, а извршени су у износу од 269.488.000 динара.

Донације од међународних организација од планираних 22.899.000 динара извршени су расходи од 2.909.000 динара.

Средства буџета Републике Србије планирана су у износу од 39.429.000 динара, а извршена 26.078.000 динара.

Расходи и издаци од примања од отплате датих кредита и продаје финансијске имовине који су планирани у износу од 1.000 нису реализовани.

Нераспоређени вишак прихода из ранијих година који је планиран у износу од 7.438.000 динара извршен је у износу од 2.774.000 динара.

Од укупно планираних расхода текући расходи износе 347.809.000 динара, док су капитални расходи планирани у износу од 53.442.000 динара. Текући расходи реализоавни су у износу од 280.509.000 динара, а капитални расходи 20.740.000 динара.

* **Улагања у путну инфраструктуру**:
* Након поплава које су задесиле општину Гаџин Хан и проглашења ванредне ситуације због елементарних непогода изазваних обилним падавинама утврђен је редослед санација путева по одређеним приоритетима на седници Кризног штаба.
* Извршено је насипавање сеоских улица.
* Реконструисане су улице у селу Доње Драговље дужине од око 1450 метара.
* Реконструисана је и асфалтирана деоница регионалног пута Тасковићи – Гаџин Хан дужине од око 1,0 километар.
* Завршена је санација пута Дуга Пољана – Миљковац дужине 4,5 километара.
* Извршена је комплетна реконструкција локалног пута Гаџин Хан – Јагличје дужине 5,5 километара
* Асфалтиране су улице у селима Гркиња, Тасковићи и Топоница дужине око 4,5 километара
* Реконструисан је део пута у селу Горње Драговље дужине 1,5 километара.
* Реконстукција пута у селу Личје дужине 2,0 километара.
* Вредност свих горе поменутих улагања на радовима на општинској путној инфраструктури улица, некатегорисаних и атарских путева износи око 22 милиона динара.

Што се тиче комуналне инфраструктуре и улагања у исто, руководство општине Гаџин Хан је покренуло сет неопходних мера како би се систематски решило питање довољне и квалитетне воде за пиће.

Кроз општину Гаџин Хан протиче Кутинска река која спада у воде првог реда, што је сврстава у оквиру надлежности ЈВП „Србијводе“. Од стране ЈВП “Србијаводе” извршени су радови на уклањању бране на кеју у Гаџином Хану и изграђена је нова брана. Такође извршено је уређење тока Кутинске реке низводно према селу Тасковићи.

Од стране Путева Србије одобрени су пројекти за рехабилитацију мостова:

-на Куинској реци у Тасковићима- вредност радова 9.500.000 динара;

- на Кутинској реци у Доњем Душнику- вредност радова 15.405.000 динара.

* **Пољопривреда**

Грана привреде која се никако не сме занемарити и која је у нашој општини вишеструко подржана је и пољопривреда. У претходној години у подстицаје пољопривреди уложено је 7 милиона динара и то за инвестиције у физичку имовину пољопривредних газдинстава и регреси за репродуктивни материјал (вештачко осемењавање). Запажено је повећање површина под воћем и лековитим биљем. Има већих засада шљиве, купине , вишње и малине.

Повећан је број грла говеда с обзиром на повећање броја корисника субвенција за вештачко осемењавање.

* **Субвенције приватном сектору и помоћ младима**

Повећање запослености је велики корак у побољшању економског статуса и животног стандарда наших грађана.Општина Гаџин Хан је израдила Локални акциони план запошљавања (2021-2023), скупштинском одлуком усвојила и тиме испунила услов за учествовање у средствима које Национална служба за запошљавање даје општинама за помоћ мерама којима се подстиче привредна активност и ангажовање младих. У 2021. години конкурсом код Националне службе за запошљавање општина је добила 9.557.000 динара за помоћ отварању нових радњи (субвенције за самозапошљавање), финансирање програма стручне праксе и за јавне радове, док је учешће из буџета општине у износу од 3.000.000 динара.

* **Учешће на конкурсима**

Пројекти су битан фактор унапређења и развоја наше општине, тако да је учествовање на истим приоритет општине. Аплицирали смо за:

-За радове на реконструкцији и унапређењу енергетске ефикасности на амбуланти са месном канцеларијом у Великом Крчимиру конкурисали смо код Канцеларије за управљање јавним улагањим и пројекат је прихваћен-вредност радова са пдв-ом 25.220.000,00 динара;

-за радове на унапређењу енергетске ефикасности школе у Горњем Душнику конкурисали смо код Буџетског фонда за унапреређење енергетске ефикасности и пројекат је прихваћен -вредност радова са пдв-ом 9.018.000,00 динара;

-за набавку минибуса конкурисали смо код Министарства за бригу о селу пријава је прихваћена- одобрен износ за набавку је 6.980.000,00 динара;

-за набавку камиона смећара конкурисали смо код Немачке организације за међународну сарадњу (ГИЗ) пријава је прихваћена-одобрен износ за набавку је 10.600.000 динара;

-код Кабинета министра за развој недовољно развијених општина конкурисали смо за израду документације-Студије референтног система мреже општинских путева на територији општине Гаџин Хан, пројекта рехабилитације пута у Виландрици и изградњу тротоара у Гаџином Хану-одобрена средстава 2.000.000 динара;

* **Неговање културе и традиције**

Што се тиче неговања културе и традиције општине Гаџин Хан, пружамо подршку одржавању великог броја манифестација, активностима и удружењима у области културе, туризма и спорта (организујемо манифестације у спремању гулаша и традиционалних јела, концерте културно-уметничког програма, позоришне представе, традиционално успоне на највише врхове наше Суве планине). Почели смо са креирањем туристичке понуде категоризацијом постојећих смештајних капацитета као и стварањем нових. Располажући великим потенцијалима, посветили смо посебну пажњу развоју туризма као привредној грани у експанзији.

* **Социјална давања најугроженијима**

У 2021. години реализована су социјална давања најугроженијима преко Центра за социјални рад а на основу Одлука и Решења Општинског већа. На овај начин обезбеђена је јендократна помоћ за задовољавање најосновнијих потреба за живот и здравље социјално угрожених лица у износу од 2.829.168,96 динара.

* **Промоција општине**

Остварена су бројна телевизијска гостовања на којима је разговарано о различитим актуелним темама у нашој општини и то на регионалној телевизији „Belle Amie“, „Zona plus“, „NTV“.

Трудили смо се да промовишемо рад и потенцијале наше општине на начине који су законом доступни и оправдани.

* **Рад Општинског већа и кабинета председника**

Општинско веће у складу са Законом , Статутом и Одлуком о Општинском већу:

1. предлаже Статут, буџет и друге одлуке и акте које доноси Скупштина општине;
2. непосредно извршава и стара се о извршавању одлука и других аката Скупштине општине;
3. доноси одлуку о привременом финансирању у случају да Скупштина општине не донесе буџет пре почетка фискалне године;
4. врши надзор над радом Општинске управе, поништава или укида акте Општинске управе који нису у сагласности са Законом, Статутом и другим општим актом или одлуком које доноси Скупштина општине;
5. решава у управном поступку у другом степену о правима и обавезама грађана, предузећа и установа и других организација у управним стварима из надлежности Општине,
6. стара се о извршењу поверених надлежности из оквира права и дужности Републике;
7. поставља и разрешава начелника Општинске управе;
8. Образује стручна саветодавна радна тела за поједине послове из своје надлежности;
9. информише јавност о свом раду;
10. доноси Пословник о раду на предлог председника општине;
11. врши друге послове које утврди Скупштина општине.

Општинско веће општине Гаџин Хан чине: Председник општине, Заменик председника општине, као и пет чланова Општинског већа. Председник општине је председник Општинског већа. Заменик председника општине је члан Општинског већа по функцији.

Чланове Општинског већа бира Скупштина општине, на период од четири године, тајним гласањем, већином од укупног броја одборника. Кандидате за чланове Општинског већа предлаже кандидат за председника Општине.

Председник општине представља Општинско веће, сазива и води његове седнице. Председник општине је одговоран за законитост рада Општинског већа. Општинско веће може да одлучује ако седници присуствује већина од укупног броја његових чланова. Општинско веће одлучује већином гласова присутних чланова ако законом или Статутом општине за поједина питања није предвиђена друга већина.

На седници Скупштине општине Гаџин Хан одржаној 21. августа 2020. године изабрано је ново руководство и започет је нови мандат.

Од августа 2020. године одржано је 55 седница Општинског већа.

Кабинет председника имао је у раду 424 предмета. Кроз сва донета акта Општинског већа и Кабинета председника општине (решења, одлуке, закључци и други акти) дата је продршка свим сегметнима од јавног интереса и грађанима општине Гаџин Хан.

* **Рад Штаба за ванредне ситуације**

Штаб за ванредне ситуације је у току протекле године одржао 18 седница, 12 редовних и 6 ванредних. У протеклом периоду Штаб за ванредне ситуације општине Гаџин Хан обављао је редовне активности око сталног праћења стања у односу на временске услове и могуће елементарне непогоде у циљу благовременог реаговања ради обезбеђења нормалног живота и рада становништва односно заштите и спасавања становништва и материјалних добара на територији општине Гаџин Хан.

Активности Штаба за ванредне ситуације биле су у складу са чланом 15 Закона о ванредним ситуацијама усмерене на послове реализације Плана рада штаба, поштујући Пословник о раду. Израђен је План рада за 2022. годину и Извештај о раду за протеклу 2021. годину.

* **Комунално предузеће**

Током протекле године путна инфраструктура је, углавном обнављана. Незаменљиви партнер у области одржавања путева је ЈП „Дирекција Гаџин Хан“. Кроз рад јавних предузећа се огледа и учинак локалне самоуправе. Важно је истаћи да послују без губитка, да су технички опремљена да обављају послове за потребе општине и њених грађана и да упошљавају онолики број људи колико је то Законом предвиђено. Раде поверене послове из области одржавања и уређења путне инфраструктуре, јавних површина, јавне расвете, водовода и канализације, збрињавање комуналаног отпада, чиме се уједно чува и штити животна средина. Ово јавно предузеће је у могућности да набавља возила и специјализоване машине за даље ширење својих услуга. У 2021. годиниизвршена је набавака камиона (путар) и трактора са раоником и разбацивачем соли.

Председник општине и

председник Општинског већа

Милисав Филиповић